74/55/ETY: Komission päätös, tehty 22 päivänä tammikuuta 1974, yhteisön tulojen ja menojen valvontaa jäsenvaltioissa koskevan valtuutuksen myöntämisestä



Virallinen lehti nro L 034 , 07/02/1974 s. 0028 - 0029

Suomenk. erityispainos Alue 1 Nide 1 s. 0108

Ruotsink. erityispainos Alue 1 Nide 1 s. 0108



KOMISSION PÄÄTÖS, tehty 22 päivänä tammikuuta 1974, yhteisön tulojen ja menojen valvontaa jäsenvaltioissa koskevan valtuutuksen myöntämisestä (74/55/ETY) EUROOPAN YHTEISÖJEN KOMISSIO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon 6 päivänä heinäkuuta 1967 annetun komission väliaikaisen työjärjestyksen, sellaisena kuin se on viimeksi muutettuna 6 päivänä tammikuuta 1973 tehdyllä päätöksellä, sekä katsoo, että yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 () 9 artiklan 2 kohdan kolmannessa ja neljännessä alakohdassa säädetään, että komissio voi pyytää jäsenvaltioilta tarkastuksia ja selvityksiä sekä tarvittaessa liittää muiden jäsenvaltioiden hallinnot mukaan näihin tarkastuksiin tai selvityksiin, jäsenvaltioiden rahoitusosuuksien korvaamisesta yhteisöjen omilla varoilla 21 päivänä huhtikuuta 1970 tehdyn neuvoston päätöksen soveltamisesta annetun neuvoston asetuksen (ETY, Euratom, EHTY) N:o 2/71 () 14 artiklan 2 kohdan ensimmäisessä alakohdassa säädetään, että komissio voi pyytää jäsenvaltioita suorittamaan ylimääräistä valvontaa tai olla mukana niiden järjestämässä valvonnassa, yhteisen maatalouspolitiikan rahoittamiseen liittyen aiheettomasti maksettuja määriä koskevista laiminlyönneistä ja näiden määrien takaisinperimisestä sekä tiedotusjärjestelmän organisoinnista tällä alalla 7 päivänä helmikuuta 1972 annetun asetuksen (ETY) N:o 283/72 () 6 artiklan 1 kohdan ensimmäisessä alakohdassa säädetään, että komissio voi pyytää jäsenvaltiota aloittamaan hallinnollisen tutkimuksen, jos se arvioi, että on tapahtunut epäsäännöllisyyksiä tai laiminlyöntejä, tietyistä Euroopan sosiaalirahaston toimintaa koskevista yksityiskohtaisista hallinnollisista säännöistä 24 päivänä huhtikuuta 1972 annetun neuvoston asetuksen (ETY) N:o 858/72 () 5 artiklan 3 kohdassa säädetään, että komissio voi pyytää jäsenvaltioilta tarkastuksia ja selvityksiä sekä tarvittaessa liittää muiden jäsenvaltioiden hallinnot mukaan näihin tarkastuksiin tai selvityksiin, näiden toimivaltuuksien tehokkaan käyttämisen kannalta on välttämätöntä, että komissio voi toteuttaa tarvittavat toimenpiteet hyvin nopeasti; tämän vuoksi olisi myönnettävä varainhoidon valvonnasta vastaavalle komission jäsenelle valtuudet toteuttaa tarvittavat toimenpiteet hänen toimiessaan komission nimissä ja sen vastuulla sekä komission puheenjohtajan ja yhteisön kyseisistä tuloista ja menoista vastaavan sekä sovellettavien tullia koskevien säännösten laatimisesta vastaavan komission jäsenen suostumuksella, valtuutusta käytetään komission valvonnan alaisena ja sen antamien suuntaviivojen mukaisesti, valtuutuksen käyttäminen annetaan komissiolle tiedoksi, ja valtuutus ei estä koko komissiota käsittelemästä asiaa aina kun se arvioi tämän olevan tarpeen, ON PÄÄTTÄNYT SEURAAVAA: 1 artikla 1. Varainhoidon valvonnasta vastaava komission jäsen, joka toimii komission puheenjohtajan, kyseisten tulojen ja menojen hyväksymisestä vastaavan jäsenen ja sovellettavien tullia koskevien säännösten laatimisesta vastaavan jäsenen kanssa, on valtuutettu toteuttamaan komission suuntaviivojen mukaisesti asetuksen (ETY) N:o 729/70 9 artiklan 2 kohdan kolmannen ja neljännen alakohdan, asetuksen (ETY, Euratom, EHTY) N:o 2/71 14 artiklan 2 kohdan ensimmäisen alakohdan, asetuksen (ETY) N:o 283/72 6 artiklan 1 kohdan ensimmäisen alakohdan ja asetuksen (ETY) N:o 858/72 5 artiklan 3 kohdan soveltamista koskevia toimenpiteitä. Kiireellisessä tapauksessa ja näin valtuutettujen muusta kuin varainhoidon valvonnasta vastaavien jäsenten poissaollessa suostumuksen voivat antaa kyseisistä tuloista ja menoista ja sovellettavien tullia koskevien säännösten laatimisesta vastaavat pääosastojen johtajat tai yksiköiden päälliköt. Puheenjohtajan poissaollessa suostumuksen voi antaa hänen kabinettinsa päällikkö. 2. Edellä 1 kohdan nojalla valtuutettu komission jäsen toimii komission nimissä ja vastuulla. Hän selostaa tehdyn päätöksen komissiolle. 3. Tämän artiklan 1 kohdan nojalla toteutetut toimenpiteet annetaan komissiolle tiedoksi. 2 artikla Tämä päätös tulee voimaan 23 päivänä tammikuuta 1974. Tehty Brysselissä 22 päivänä tammikuuta 1974. Komission puolesta Varapuheenjohtaja W. HAFERKAMP () EYVL N:o L 94, 28.4.1970, s. 13 () EYVL N:o L 3, 5.1.1971, s. 1 () EYVL N:o L 36, 10.2.1972, s. 1 () EYVL N:o L 101, 28.4.1972, s. 3